b'\n_START_ARTICLE_\nJohann Gottfried Herder\n_START_SECTION_\n\xc5\xbdivljenje\n_START_PARAGRAPH_\nRodil se je v Mohrungenu (danes Mor\xc4\x85g) v Prusiji. \xc5\xbdivel je v revni dru\xc5\xbeini, u\xc4\x8dil pa se je s pomo\xc4\x8djo glasbene knjige in o\xc4\x8detove Biblije. Leta 1762 se je vpisal na univerzo v K\xc3\xb6nigsbergu, kjer je postal \xc5\xa1tudent Immanuela Kanta. Ob istem \xc4\x8dasu je tudi postal intelektualni varovanec Johanna Georga Hamanna, ki je izpodbijal trditve posvetnega razloga._NEWLINE_Herder lahko upravi\xc4\x8deno trdi, da je ustanovil novo \xc5\xa1olo nem\xc5\xa1kega politi\xc4\x8dnega razmi\xc5\xa1ljanja. \xc4\x8ceprav se je videl kot nesocialnega, je mo\xc4\x8dno vplival na njegove sodobnike. Prijatelj mu je leta 1785 napisal pismo, v katerem je trdil, da je njegova dela navdihnil bog._NEWLINE_Leta 1764 je Herder od\xc5\xa1el na Rigo, da bi pou\xc4\x8deval. V tem obdobju je napisal literarne kritike, ki so bila njegova prva pomembna dela._NEWLINE_Leta 1770 je Herder od\xc5\xa1el v Strasbourg, kjer je sre\xc4\x8dal mladega Goetheja. To sre\xc4\x8danje je eno izmed glavnih sti\xc4\x8di\xc5\xa1\xc4\x8d v zgodovini nem\xc5\xa1ke literature, saj Goethe je s pomo\xc4\x8djo Herderjevih literarnih kritik razvil svoj stil. To se vidi v prvi smeri romantike viharni\xc5\xa1tvo, katere Goethe je bil eden izmed glavnih predstavnikov. Leta 1771 je Herder prevzel polo\xc5\xbeaj glavnega \xc5\xbeupnika ter pridigarja v B\xc3\xbcckeburgu pod grofom Wilhelm von Schaumburg-Lippeom._NEWLINE_Na koncu svoje kariere je Herder podpiral francosko revolucijo, kar mu je prineslo sovra\xc5\xa1tvo njegovih \xc5\xa1tevilnih sodelavcev. Eden izmed razlogov za njegovo izolacijo je bil tudi, ker je napadal Kantovsko filozofijo._NEWLINE_Leta 1802 ga je Bavarski princ oplemenitil. Umrl je v Weimarju leta 1803.\n_START_SECTION_\nDelo in ideje\n_START_PARAGRAPH_\nLeta 1772 je Herder izdal knjigo Razprava o izvoru jezika in \xc5\xa1el \xc5\xa1e dlje v promociji jezika kot pri njegovi prej\xc5\xa1nji odredbi "izpljuni grde pol\xc5\xbee iz Sene, Govori nem\xc5\xa1ko, ti Nemec". Herder je tako ustanovil temelje primerjalne filologije v tokovih novih politi\xc4\x8dnih obeti._NEWLINE_Herder je napisal pomemben esej o Shakespearju, ki ga je izdal v manifestu leta 1773 skupaj s prispevki Goetheja in M\xc3\xb6serja. Herder je napisal: " Pesnik je stvaritelj naroda okoli sebe,da jim svet, da vidijo in v svojih rokah ima njihove du\xc5\xa1e, da jih vodi na ta svet". Na njega je najbolj vplivala poezija o narodih, \xc5\xa1e preden so postali civilizirani._NEWLINE_Njegova filozofija se je po letu 1776 obrnila na klasicizem. Njegova filozofija je dosegla globoko subjektiven obrat, poudarjala je vpliv fizi\xc4\x8dnih in zgodovinskih okoli\xc5\xa1\xc4\x8din na \xc4\x8dlove\xc5\xa1ki razvoj. Poudarjal je, da mora "nekdo iti v obdobje, regijo, v celotno zgodovino in \xc4\x8dutiti pot nekoga do vsega". Zgodovinar naj bo nov sodobnik in zgodovina znanost kot in\xc5\xa1trument naravnega patriotskega duha._NEWLINE_Herder je dal Nemcem nov ponos v njihovo poreklo. \xc5\xbdelel si je, da bi se rodil v srednjem veku in je razmi\xc5\xa1ljal, ali so si nem\xc5\xa1ki vladarji zaslu\xc5\xbeili, da jih prika\xc5\xbeejo v pravi lu\xc4\x8di v skladu z nem\xc5\xa1kim razmi\xc5\xa1ljanjem. Herder je ena\xc4\x8dil Nemce z gotiko in cenil vse, kar je bilo iz gotike._NEWLINE_Herder je bil eden izmed prvih, ki je trdil, da jezik prispeva k oblikovanju okvirov in vzorcev, s katerimi vsaka jezikovna dru\xc5\xbeba razmi\xc5\xa1lja in \xc4\x8duti. Za Herderja je jezik organ razmi\xc5\xa1ljanja. To je bilo velikokrat napa\xc4\x8dno razlo\xc5\xbeeno. Herder ne trdi, da jezik ne dolo\xc4\x8da razuma. Jezik je sredstvo in izraz \xc4\x8dlovekove ustvarjalne zmo\xc5\xbenosti razmi\xc5\xa1ljanja skupaj z drugimi. Za njega je kultura, jezik, razmi\xc5\xa1ljanje, \xc4\x8dustvovanje ter literatura posameznikov in tradicije ljudi so izrazi svobodomiselnih skupin in posameznikov, ki se izra\xc5\xbeajo v prostoru in \xc4\x8dasu. Herderjev poudarek na jezik in kulturno tradicijo kot vezi, ki ustvarijo narod, je bil raz\xc5\xa1irjen \xc5\xa1e na folkloro, ples, glasbo in umetnost._NEWLINE_Herder je dal izjemno pomembnost konceptu narodnosti in domoljubju-"tisti, ki je izgubil svoj domoljuben duh, je izgubil sebe in vse svetove o njem", medtem ko je u\xc4\x8dil da " v nekem smislu je vsaka \xc4\x8dloveska perfekcija narodna". Herder je izrazil svojo teorijo do ekstrema s trditvijo, da v dr\xc5\xbeavi obstaja samo en razred: Volk. V ta razred spadajo tako kmetje kot kralji._NEWLINE_Herder je lo\xc4\x8deval narode glede na podnebje, izobrazbo, tuje odnose, tradicijo in dednostjo. Vsak narod nosi v sebi raven njegove perfekcije, popolnoma neodvisen od vsakih primerjav z drugimi narodi, saj se vsak narod razlikuje v poetiki, izgledu, okusih, uporabi, obi\xc4\x8dajih in jezikih. Ali se ne bi morala tudi religija ki je prisotna pri narodih razlikovati?_NEWLINE_Po potovanju v Ukrajino je Herder postavil napoved, da bodo Slovani neko\xc4\x8d bili najmo\xc4\x8dnej\xc5\xa1i v Evropi, saj bodo zahodni Evropejci zavrgli kr\xc5\xa1\xc4\x8danstvo in propadli, medtem ko se bodo vzhodni Evropejci dr\xc5\xbeali svoje religije in njihovih idealov, tako bodo tudi postali glavna mo\xc4\x8d Evrope. Ena izmed podobnih napovedi je, da bodo Mad\xc5\xbeari izginili in se asimilirali s sosednjimi slovanskimi dr\xc5\xbeavami.\n_START_SECTION_\nNem\xc4\x8dija in razsvetljenstvo\n_START_PARAGRAPH_\nHerder je imel dvome, ali je Nem\xc4\x8dija pla\xc4\x8dala preveliko ceno za kr\xc5\xa1\xc4\x8danstvo. Herderjevo domoljubje je ob\xc4\x8dasno mejilo na narodni panteizem, zahteval je ozemeljsko enotnost. V njegovem delu Ideje k filozofiji zgodovine \xc4\x8dlove\xc5\xa1tva je napisal: "primerjaj Anglijo z Nem\xc4\x8dijo: Angle\xc5\xbei so Nemci, in celo v zadnjih \xc4\x8dasih so Nemci vodili pot za Angle\xc5\xbee pri najpomembnej\xc5\xa1ih stvareh._NEWLINE_Herder, ki ni maral absolutizma in pruskega nacionalizma, se je kot zgodovinski teoretik umaknil iz svetlobe 18. stoletja. Posku\xc5\xa1al je uskladiti njegov koncept o \xc4\x8dustvih z razmi\xc5\xa1ljanjem, s pomo\xc4\x8djo katerega je vse znanje implicitno v du\xc5\xa1i: najbolj osnovna stopnja je \xc4\x8dutna in intuitivno zaznavna, kar z razvijanjem lahko postane samozavestno in racionalno. Za Herderja je ta razvoj harmonizacija enostavne in neizvirne resnice, izku\xc5\xa1enj ter inteligentnosti, \xc4\x8dustvovanja in razumevanja._NEWLINE_Je prvi izmed Nemcev, ki je bil zaskrbljen s to harmonijo. Kot mislec je bil preve\xc4\x8d prodoren, da ne bi razumel in se bal ekstremov, kateri bi lahko nastali zaradi njegove teorije, zato je izdal posebna opozorila. Trdil je, da morajo Judje v Nem\xc4\x8diji imeti vse pravice in obveznosti Nemcev in da vsi, ki niso Judje, dolgujejo Judom dolgove za stoletja zlorabe. Ta dolg je lahko popla\xc4\x8dan samo tako, da Judje dobijo politi\xc4\x8dno samostojnost v njihovi starodavni domovini Izrael. Prav tako je zavrnil oprijemanje toge rasne teorije._NEWLINE_Oznanil je, da je narodna slava prevarantski zapeljivec. Ko dose\xc5\xbee neko vi\xc5\xa1ino, zapne glavo z \xc5\xbeeleznim trakom. Zaprt ne vidi ni\xc4\x8d v megli razen svoje slike; ni dovzeten za tuje vtise._NEWLINE_Herder je poudaril, da njegov koncept naroda vzpodbuja demokracijo in svobodno samoizra\xc5\xbeanje \xc4\x8dlovekove identitete. Oznanil je podporo za francosko revolucijo, kar mu je prineslo slab glas pri plemstvu. Razlikoval se je od Kantove filozofije tako, da ni umestil razmi\xc5\xa1ljanja v kontekst jezika. Menil je, da razum ne more biti kritiziran, saj ne obstaja z izjemo procesa razmi\xc5\xa1ljanja. Ta proces je odvisen od jezika.'